Kesumaningayu Kumandhiten wah wis bobote yaiku mau ngidap-idapi, mula saka iku kudu asok glondhong pengareng-areng”“ Aduh kanjeng rama punden kula, sesembahan kula kanjeng rama, Raja Yaman menika raja ingkang langkung sugih sanget, wonten paripaosipun bade dipun aturaken dumateng negari Yaman padha karo nguyahi segara, mboten guna kanjeng rama digunaaken dateng pekir miskin kemawon, menika ingkang langkung manfangatipun ageng kanjeng rama, menawi dipun aturaken dateng negari Yaman putra panjenengan Bagindha Amir mboten setuju kanjeng rama, sebab nguyahi segara kanjeng rama …”“ Bagindha Amir ““ Wonten dawuh ““ Manuta wong tuwa ya ngger ““ Yayi Bagindha Amir ““ Apa kakang Bagindha Umar ““ Saiki wong tuwa iku ora perlu dibantah ya, sebab wong tuwa iku tembunge mandi tenan. Sebab menawa ngarani kowe dadi kodok, mula dadi kodok tenanan mengko, mula ya diiyani ngono wae, amrih mareme wong tuwa, sebab maremake wong tuwa iku apik, merga wong tuwa iku Gusti Alloh katon, yen diwaneni woooo…, kuwi tenan ““ Ya kakang bagindha Umar, kula sumanggaaken kanjeng rama…”“ Iya..ya.., wis lila ya ““ Sampun ““ Ngger putraku Dullah ““ Wonten dhawuh kanjeng rama ““ Sliramu tak utus ya ngger ya, ngejaka kanca aja kurang saka selawe wong, iki mengko nggawa unta kabeh, asok bulu bekti marang negara Yaman, iki mengko aturna marang raja Yaman, matura menawa negara Kuparman ketekan banda sing ora karuan akehe ““ Nun inggih ““ Nah aja nganti kesuwen , kowe mengko selak konangan sedulurmu si Bagindha Amir ““ He !, kanca-kanca aja kesuwen kanca ayo kanca untane inggal digelak ““ Yo kanca budhal “Gendhing“ Sik !!!, leren …, iki ana priyayi nggawa banda sakmene mbane ayo sapa ngakua, kudu leren dina iki !!”“ Kowe sapa !”“ Ora tedheng aling-aling aku putra Ngalabani , Raden Maktal sing kondhang